《原富》，又譯《國富論》，計學要典也，英人斯密亞丹所著。書成於一七七六年，值英國工業革命前夕。凡五部三十二章，究富之所源，以明興邦富國之道。要旨有三，曰分工、曰為私、曰自由互市，極言平准均輸之害，大斥時俗重商之策，而倡罷官營、去壟斷、通有無，以讓利於民也。其言諄諄切切，曉然通明。論理極精，而無後世計學之繁雜。蓋歐陸計學之基要也，研習彼學之所必讀焉。是書之入中國，始乎清季，乃侯官嚴復首譯耳。